b'\n_START_ARTICLE_\nMiro Gavran\n_START_SECTION_\n\xc5\xbdivotopis\n_START_PARAGRAPH_\nMiro Gavran ro\xc4\x91en je u Gornjoj Trnavi 1961. godine. Diplomirao je dramaturgiju na Akademiji za kazali\xc5\xa1te, film i televiziju u Zagrebu. Radio je kao dramaturg i kazali\xc5\xa1ni ravnatelj Teatra &TD. Debitirao je 1983. godine s dramom Kreontova Antigona u Dramskom kazali\xc5\xa1tu Gavella u Zagrebu u kojoj je na umjetni\xc4\x8dki sna\xc5\xbean na\xc4\x8din progovorio o politi\xc4\x8dkoj manipulaciji. Tri godine potom dramom No\xc4\x87 bogova tematizira odnos umjetnika i vlasti u totalitarnom sistemu. Potom pi\xc5\xa1e ciklus drama u kojima najva\xc5\xbenijom temom postaju mu\xc5\xa1ko-\xc5\xbeenski odnosi. Kreirao je velik broj kompleksnih \xc5\xbeenskih likova. Njegove junakinje su istodobno i sna\xc5\xbene i emocionalne. Do sada je napisao \xc4\x8detrdeset kazali\xc5\xa1nih tekstova: Kad umire glumac, Sve o \xc5\xbeenama, Sve o mu\xc5\xa1karcima, LJubavi Georgea Washingtona, \xc4\x8cehov je Tolstoju rekao zbogom, Kako ubiti predsjednika, Shakespeare i Elizabeta, Zaboravi Hollywood, Zabranjeno smijanje, Tajna Grete Garbo, Paralelni svjetovi, Nora danas, Hotel Babilon, Najlu\xc4\x91a predstava na svijetu, Mu\xc5\xbe moje \xc5\xbeene, Pacijent doktora Freuda, Parovi, Lutka, Sladoled, Pivo..._NEWLINE_Od 1993. godine \xc5\xbeivi i radi kao profesionalni pisac. Njegovi kazali\xc5\xa1ni i prozni tekstovi uvr\xc5\xa1teni su u u brojne antologije i hrestomatije u zemlji i inozemstvu, a njegovo djelo se prou\xc4\x8dava  na brojnim sveu\xc4\x8dili\xc5\xa1tima diljem svijeta. _NEWLINE_U ranim proznim tekstovima opisuje \xc5\xbeivot u hrvatskoj provinciji, oslikavaju\xc4\x87i male ljude, svojevrsne antijunake, koji zadr\xc5\xbeavaju pozitivan odnos prema \xc5\xbeivotu, \xc4\x8dak i kada se suo\xc4\x8de s nepravdom i s velikim te\xc5\xa1ko\xc4\x87ama, \xc5\xa1to se najbolje ogleda u romanu Zaboravljeni sin iz 1989. godine, \xc4\x8diji je glavni junak dvadesetogodi\xc5\xa1nji lak\xc5\xa1e mentalno retardirani mladi\xc4\x87._NEWLINE_Kao \xc4\x8detrdesetogodi\xc5\xa1njak po\xc4\x8dinje ispisivati psiholo\xc5\xa1ko-egzistencijalne romane insipirirane Biblijom na na\xc4\x8din da biblijske junake pribli\xc5\xbeava senzibilitetu suvremenih \xc4\x8ditatelja, tako da ga rado \xc4\x8ditaju i vjernici i ateisti, pronalaze\xc4\x87i u tim romanima univerzalne humane poruke. Njegove knjige se objavaljuju na svim krajevima svijeta: Peking, Be\xc4\x8d, Petrograd, Oslo, Istanbul, Pariz, Prag, Bratislava, Sofija, Ljubljana, Santiago de Chile, Amsterdam... Od 2014. godine \xc4\x8dlan je suradnik Hrvatske akademije znanosti i umjetnosti. Postao je redoviti \xc4\x8dlan Ruske akademije knji\xc5\xbeevnosti, 22. travnja 2014. godine. te redoviti \xc4\x8dlan Ruske akademije knji\xc5\xbeevnosti u Moskvi.\n_START_SECTION_\nOsobni \xc5\xbeivot\n_START_PARAGRAPH_\nOd svoje dvadesete godine \xc5\xbeivi u Zagrebu. O\xc5\xbeenjen je glumicom Mladenom Gavran, s kojom je 2002. godine osnovao Teatar Gavran. Njihov sin Jakov profesionalni je glumac.'